# BGM-71 TOW

### Fra Wikipedia, den frie encyklopedi

En TOW-rakett avfyrt fra en HMMWV.

BGM-71 TOW (Tube-launched, Optically tracked, Wire-guided missile) er et USA-produsert panserbrytende missilsystem. TOW ble introdusert i 1970, og er det mest brukte panserbrytende missilsystemet i verden.

Systemet baserer seg på en utskytningsenhet med sikte og regneenhet, og et missil som styres fra utskytningsenheten via to kobbertråder som missilet spoler ut bak seg under flukten. Skytteren må følge målet med siktet under hele flukten, og missilet styres til å treffe der siktet til enhver tid peker.

## [rediger] Varianter

- BGM-71A (Basic TOW) har en diameter på 129mm, og en rekkevidde på 3km. Systemet har ikke termisk sikte, og kan dermed ikke brukes ved redusert sikt eller i mørket.
- BGM-71C (Improved TOW eller ITOW) har som Basic TOW diameter på 129mm, men rekkevidden er økt til 3,75km.
- BGM-71D (TOW 2) har et stridshode på 149mm, og som ITOW rekkevidde på 3,75km. Det har også termisk sikte som gjør det brukbart også i mørke og ved lav sikt.
- BGM-71E (TOW 2A) har samme diameter og rekkevidde som TOW 2, men har også en "standoff probe" for å bedre penetreningsevnen mot reaktivt panser.
- BGM71F (TOW 2B) penetrerer målet fra toppen, der pansringen som regel er tynnest.
- TOW Fire-and-Forget (TOW F&F) er neste generasjons missilsystem, der skytteren kan engasjere et nytt mål med det samme et missil er avfyrt.

## [rediger] Bruk i Norge

I Norge brukes TOW av Hæren, både av infanteriet med den vanlige utskytningsenheten og av kavaleriet på NM-142 rakettpanserjager. Det norske forsvaret oppgir kostnadene i 1996-kroner som 1,1 millioner for avfyringsenheten og 98 629,- for missilet.[1]

## [rediger] Kilder

1. ^ Forsvaret i tall 1999

Wikimedia Commons har multimedieinnhold relatert til
BGM-71 TOW
Hentet fra «http://no.wikipedia.org../../../b/g/m/BGM-71_TOW_667c.html»

Kategori: Rakettvåpensystemer

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Dansk
- Deutsch
- English
- Español
- Français
- Italiano
- עברית
- Lëtzebuergesch
- Nederlands
- 日本語
- Polski
- Русский
- Slovenščina
- Türkçe